Зямля качэўнікаў

«Зямля качэўнікаў» () — амерыканскі драматычны фільм 2020 года, рэжысёрам, сцэнарыстам і мантажорам якога стала Хлоя Чжаа. Ролю галоўнай гераіні, якая пакідае свой дом, каб вандраваць па Захадзе ЗША, выканала Фрэнсіс Макдорманд. У другараднай ролі зняўся Дэвід Стрэтэйрн, а рэальныя качэўнікі Лінда Мэй, Суонкі і Боб Уэлс сыгралі саміх сябе. Фільм заснаваны на дакументальным рамане Джэсікі Брудэр «Зямля качэўнікаў».

Прэм’ера «Зямлі качэўнікаў» адбылася 11 верасня 2020 года на 77-ым Венецыянскім кінафестывалі, дзе яна заваявала галоўны прыз — «Залатога льва». Карціна таксама атрымала прыз глядацкіх сімпатый на Міжнародным кінафестывалі ў Таронта. Фільм выйшаў у абмежаваны тыднёвы пракат у ЗША 4 снежня 2020 года. 29 студзеня 2021 года ён таксама быў выпушчаны кампаніяй Searchlight Pictures у некаторых кінатэатрах IMAX, а з 19 лютага стаў даступны ў лічбавым фармаце на Hulu.

Фільм здабыў усеагульнае прызнанне ад крытыкаў за рэжысуру, сцэнарый, мантаж, аператарскую работу і акцёрскую ігру, асабліва Фрэнсіс Мак-Дорманд. На 93-й цырымоніі ўручэння прэміі «Оскар» «Зямля качэўнікаў» атрымала 3 узнагароды: «Найлепшы фільм», «Найлепшая рэжысура» і «Найлепшая актрыса».

 Сюжэт 
Пасля закрыцця завода па вытворчасці гіпсакардону ў студзені 2011 года 60-гадовая жанчына Фёрн застаецца без працы і сродкаў на існавання. Наладаваўшы фургон сваім небагатым скарбам, Фёрн становіцца сучаснаю качэўніцай — адной з тых, што вандруюць з штата ў штат у пошуках сезоннага заработку. Уласна ўвесь фільм Фёрн ездзіць па розных штатах, працуе на сезонных работах, спыняецца ў лагерах для гэткіх жа, як і яна, атрымлівае альтэрнатывы і робіць выбар.

 Акцёрскі склад 
 Фрэнсіс Мак-Дорманд — Фёрн
 Дэвід Стрэтэйрн — Дэвід
 Лінда Мэй — Лінда Мэй
 Суонкі — Суонкі
 Боб Уэлс — Боб
 Дэрэк Эндрэс — Дэрэк
 Пітэр Спірс — Пітэр

 Крытыка 
Як заўважае ў сваёй кінарэцэнзіі Ірэна Кацяловіч, па сутнасці, «Зямля качэўнікаў» — гэта сучасны вестэрн з тымі ж асвойваннем зямель, простым побытам ды карчмой на адзінай гарадской вуліцы, праўда, збудаванні гэтыя закінутыя, а на вуліцах ніхто не жыве. Рэжысёрка Хлоя Чжаа ўвесь час укручвае знакі мінулага, ажно да дыназаўраў, адсылае да нечага маштабнага кшталту космасу і расцякаецца піетэтам перад прыродай. Абы зрабіць суцэльны пазл з антыподаў звычнаму прыземленаму жыццю, якое тут амаль не бачна — толькі зрэдчас з’яўляецца ў выглядзе «нармальных» чалавечых дамоў, што павінны спакусіць ФёрнВестэрн, дзе зямлю не асвойваюць, а кідаюць .

 Узнагароды 
Паводле рэсурса «Internet Movie Database» фільм быў адзначаны 230 кінаўзнагародамі і яшчэ 132 намінацыямі. Сярод найбольш значных прэмій:
 3 узнагароды Венецыянскага кінафестывалю
 3 прэміі «Оскар»
 2 прэміі «Залаты глобус»
 4 прэміі «BAFTA»

 Крыніцы 

 Спасылкі 


Катэгорыя:Фільмы ЗША 2020 года
Катэгорыя:Фільмы-драмы 2020 года
Катэгорыя:Фільмы-драмы ЗША
Катэгорыя:Фільмы на англійскай мове
Катэгорыя:Фільмы Хлоі Чжаа
Катэгорыя:Фільмы, музыку да якіх напісаў Людавіка Эйнаўдзі
Катэгорыя:Фільмы — лаўрэаты прэміі «Залаты леў»
Катэгорыя:Фільмы — лаўрэаты прэміі «Залаты глобус» за найлепшы фільм — драма